Въпроси и отговори по публична обява:

*„Предоставяне на хотелско настаняване, изхранване, кафе паузи и наем на работна зала с придружаващо техническо оборудване за провеждането на две въвеждащи обучения на екип, както и тридневна среща с цел обмяна на опит“* по програма „Местно развитие, намаляване на бедността и подобрено включване на уязвимите групи“, финансирана от Финансовия механизъм на Европейското икономическо пространство 2014-2021г.

Възложител: фондация „Здраве и социално развитие“

Дата на публикуване:13.10.2022г.

Валидна до: 24.10.2022г./17.00 часа

1. Разглеждах документите и говорих с хотели. Някои хотели казват, че могат да дадат цени, но не могат да гарантират свободни места, ако бъдат избрани и им бъде посочен конкретен период по-късно. Особено, ако е през пролетта и лятото на 2023 година и имат голям наплив, както е било миналата година. Кога горе-долу ще имаме яснота за мероприятието от 50 души?

***Отговор:*** Среща с цел обмяна на опит, в която ще участват 50 човека в рамките на 3 дни е планирана да се случи през юни 2023г.

1. Може ли и трите обучения и срещи да са в 1 хотел или за всяко трябва да са в различни?

***Отговор:*** Преди всяко събитие ВЪЗЛОЖИТЕЛЯТ изготвя заявка към ИЗПЪЛНИТЕЛЯ с начална и крайна дата за провеждане на всяко събитие, брой на участниците, вид на стаите за настаняване и необходимите зали за работа.

След получаване на заявката от ВЪЗЛОЖИТЕЛЯ, ИЗПЪЛНИТЕЛЯ представя отговор в срок до 3 работни дни по електронна поща. В отговора си ИЗПЪЛНИТЕЛЯ предлага минимум два варианта за настаняване, съобразени с изискванията на ВЪЗЛОЖИТЕЛЯ. Възложителят има право да избере конкретно място за настаняване между предложените варианти от изпълнителя.

Възможно е всички събития да са в един хотел, ако възложителят избира винаги него от двата предложени му.

1. Има ли бюджет, който не трябва да се преминава, също и най-ниска цена, тъй като има много хотели, отговарящи на изискванията, но са ужасно мизерни и с ниски цени.

***Отговор:*** Максималният бюджет за изпълнение на услугите, предмет на настоящата процедура за всички събития е 10 240,00 лева с ДДС или 8 533,33 лева без ДДС. Всяка оферта, за да бъде допусната до разглеждане и оценка в процедурата следва да бъде в рамките на посочената прогнозна (максимална) стойност.

1. Критерият за избор ниската цена ли е или комбинацията от приличен хотел и цена?

***Отговор:*** Критерият за оценка на офертите е най-ниска цена.

1. Какви са изискванията за опит?

***Отговор:*** Кандидатите следва да имат опит в логистична подкрепа при организиране на събития, включваща хотелско настаняване, изхранване, кафе паузи и работни зали, минимум 1 събитие/обучение/кръгла маса и т.н., което да е изпълнено (приключило и прието изпълнение) през последните 2 години, считано от срока за подаване на оферти. Кандидатите следва да разполагат с 1 ключов експерт – организатор на събитието, с опит в организирането на поне 1 събитие/семинар през последните 2 години, изпълнено преди срока за подаване на оферти. В офертата си кандидата следва да приложи списък с експертите, които ще отговорят за изпълнението на поръчката- минимум един експерт „организатор“, за който да се опише минимално изисканата информация.